title: 2009/217/ES: Sklep Evropskega parlamenta z dne 22. aprila 2008 o razrešnici glede izvrševanja proračuna Evropske agencije za zdravila za proračunsko leto 2006

text:
               31.3.2009

               SL

               Uradni list Evropske unije

               L 88/175

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja proračuna Evropske agencije za zdravila za proračunsko leto 2006
   (2009/217/ES)
   EVROPSKI PARLAMENT,
   ob upoštevanju zaključnega letnega računa Evropske agencije za zdravila za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za zdravila za proračunsko leto 2006 z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (4) ter zlasti člena 68 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0125/2008),

               1.

               podeli razrešnico izvršnemu direktorju Evropske agencije za zdravila glede izvrševanja proračuna agencije za proračunsko leto 2006;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 10.

      (2)  UL C 309, 19.12.2007, str. 34.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.
    ---documentbreak---

               31.3.2009

               SL

               Uradni list Evropske unije

               L 88/176

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2006
   EVROPSKI PARLAMENT,
   ob upoštevanju zaključnega letnega računa Evropske agencije za zdravila za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za zdravila za proračunsko leto 2006 z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (4) ter zlasti člena 68 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0125/2008),

               A.

               ker je Računsko sodišče navedlo, da je prejelo zadostno zagotovilo o zanesljivosti zaključnega letnega računa za proračunsko leto 2006 ter o zakonitosti in pravilnosti z njim povezanih transakcij;

               B.

               ker je Parlament 24. aprila 2007 izvršnemu direktorju Evropske agencije za zdravila podelil razrešnico glede izvrševanja proračuna Agencije za proračunsko leto 2005 (6) in v resoluciji, ki spremlja sklep Parlamenta o razrešnici, med drugim

                           —

                           ugotavlja, da je bilo več kot 40 % obveznosti prenesenih v naslednje proračunsko leto,

                           —

                           ugotavlja, da se je zaradi širitve proračun Agencije precej povečal,

                           —

                           poziva Agencijo, da v svoje računovodske izkaze vključi sredstva, zbrana pri drugih agencijah in organih za financiranje skupne podporne službe za razvoj informacijskih sistemov za finančno poslovodenje,

                           —

                           zahteva, da Agencija pred 1. januarjem 2010 in nato vsakih pet let pripravi neodvisno zunanjo oceno svojih dosežkov na podlagi ustanovitvene uredbe in delovnega programa, ki ga je določil upravni odbor;

         Splošne točke, ki so povezane s horizontalnimi vprašanji agencij EU in so tako pomembne tudi za postopek razrešnice posamezne agencije

               1.

               ugotavlja, da so v letu 2006 proračuni 24 agencij in drugih decentraliziranih organov, za katere je Računsko sodišče opravilo revizijo, znašali 1 080,5 milijona EUR (najvišji proračun v višini 271 milijonov EUR je imela Evropska agencija za obnovo, najnižjega pa Evropska policijska akademija (CEPOL) v višini 5 milijonov EUR);

               2.

               poudarja, da med zunanje organe EU, vključene v postopek revizije in razrešnice, sedaj ne sodijo le tradicionalne regulativne agencije, ampak tudi izvajalske agencije, ki so ustanovljene za izvajanje posebnih programov, v prihodnje pa bodo vključena tudi skupna podjetja, ustanovljena kot javno-zasebna partnerstva (skupne tehnološke pobude);

               3.

               ugotavlja, da se je število agencij, vključenih v postopek razrešnice, kar zadeva Parlament, spreminjalo na naslednji način: proračunsko leto 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulativnih in 2 izvajalski agenciji (nista upoštevani agenciji, za kateri sicer Računsko sodišče opravi revizijo, vendar zanju velja notranji postopek razrešnice);

               4.

               zato meni, da je postopek revizije in razrešnice postal preveč okoren in neustrezen glede na sorazmerno velikost proračunov agencij/decentraliziranih organov; naroči svojemu pristojnemu odboru, naj opravi obsežen pregled postopka za podelitev razrešnice agencijam in decentraliziranim organom z namenom oblikovanja enostavnejšega in smotrnejšega pristopa ob upoštevanju vse večjega števila organov, za katere bo v prihodnje treba pripraviti ločena poročila o razrešnicah;

         Temeljni razmisleki

               5.

               od Komisije zahteva, da pred ustanovitvijo nove ali prenovo obstoječe agencije jasno obrazloži naslednje elemente: vrsta agencije, njeni cilji, struktura notranjega upravljanja, izdelki, storitve, ključni postopki, ciljna skupina, stranke in deležniki agencije, uradni odnosi z zunanjimi akterji, proračunske obveznosti, finančno načrtovanje, kadrovska politika in politika zaposlovanja;

               6.

               zahteva, da mora delovanje vsake agencije urejati sporazum o letni uspešnosti, ki ga pripravita agencija in pristojni generalni direktorat in ki bi moral vključevati glavne cilje za prihodnje leto, finančni okvir in jasne kazalnike za merjenje uspešnosti;

               7.

               zahteva, da Računsko sodišče ali drug neodvisni revizor redno (in ad hoc) opravlja revizije uspešnosti agencij; meni, da se pri tem ne bi smeli omejiti na običajne dejavnike finančnega upravljanja in pravilne uporabe javnega denarja, ampak bi morali vključiti tudi upravno učinkovitost in uspešnost ter oceno finančnega upravljanja vsake agencije;

               8.

               meni, da je treba pri agencijah, ki nenehno precenjujejo svoje proračunske potrebe, upoštevati tehnični pavšalni odbitek na podlagi prostih delovnih mest; meni, da se bodo zato namenski prejemki agencij dolgoročno zmanjšali, upravni stroški pa posledično znižali;

               9.

               ugotavlja, da so bile mnoge agencije tarča kritik, ker niso spoštovale pravil za javna naročila, Finančne uredbe, Kadrovskih predpisov ipd., in opozarja na resnost te težave; meni, da je glavni razlog za takšno stanje dejstvo, da je večina predpisov, tudi Finančna uredba, sestavljenih za večje institucije, večina manjših agencij pa nima kritične mase, ki bi jim omogočala izpolnjevanje predpisanih zahtev; zato poziva Komisijo, naj poišče hitro rešitev in poveča učinkovitost z združitvijo upravnih funkcij različnih agencij, s čimer bi bila dosežena potrebna kritična masa (pri tem je treba upoštevati tudi potrebne spremembe v osnovnih predpisih, ki urejajo delovanje agencij in njihovo proračunsko samostojnost), ali pa obvezno pripravi osnutek specifičnih predpisov za agencije (zlasti izvedbena pravila za agencije), ki bi omogočali popolno izpolnjevanje zahtev;

               10.

               zahteva, da Komisija pri pripravi predhodnega predloga proračuna upošteva, kako so posamezne agencije izvrševale proračun v prejšnjih letih, še posebej v letu n-1, in na podlagi tega ustrezno revidira proračun, ki ga zahteva agencija; poziva svoj pristojni odbor, naj spoštuje revizijo in – če tega ne bo storila Komisija – sam revidira zadevni proračun na realistično raven, ki ustreza zmožnostim črpanja sredstev in izvrševanja zadevne agencije;

               11.

               opozarja na svoj sklep v zvezi z razrešnico za proračunsko leto 2005, v katerem je Komisijo pozval, naj vsakih pet let predloži študijo o dodani vrednosti za vse agencije; poziva ustrezne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo; ugotavlja, da Komisija v letu 2007 ni opravila niti enega ocenjevanja; vztraja pri tem, da mora Komisija pred podelitvijo razrešnice za proračunsko leto 2007 predložiti vsaj pet takšnih ocen, začenši z najstarejšimi agencijami;

               12.

               meni, da je treba čim prej upoštevati priporočila Računskega sodišča in uskladiti raven subvencij, izplačanih agencijam, z dejanskimi finančnimi potrebami; prav tako meni, da je treba predloge sprememb k splošni Finančni uredbi vnesti tudi v okvirne finančne uredbe in posebne finančne uredbe agencij;

               13.

               je zaskrbljen nad tem, da je veliko uslužbencev zaposlenih začasno, in sicer na način, ki bi utegnil slabo vplivati na kakovost njihovega dela; zato poziva Komisijo, naj natančneje spremlja izvajanje kadrovskih predpisov v agencijah;

         Predstavitev podatkov iz poročil

               14.

               ugotavlja, da agencije nimajo enotnega pristopa glede predstavitve svojih dejavnosti med obravnavanim proračunskim letom, predstavitve računov in poročil o proračunskem in finančnem upravljanju ter vprašanja, ali bi moral direktor agencije pripraviti izjavo o zanesljivosti; ugotavlja, da nekatere agencije ne razlikujejo jasno med (a) predstavitvijo delovanja agencije javnosti in (b) tehničnim poročanjem o proračunskem in finančnem upravljanju;

               15.

               ugotavlja, da v veljavnih navodilih Komisije za pripravo letnih poročil o dejavnosti ni izrecne zahteve, da mora agencija pripraviti izjavo o zanesljivosti, vendar je kljub temu veliko direktorjev agencij pripravilo takšno izjavo za leto 2006, pri čemer eden od primerov vključuje pomemben pridržek;

               16.

               opozarja na odstavek 28 svoje resolucije z dne 12. aprila 2005 (7), v katerem so direktorji agencij pozvani, da od zdaj naprej k letnemu poročilu o dejavnosti, predstavljenemu skupaj s finančnimi podatki in podatki o upravljanju, priložijo izjavo o zanesljivosti glede zakonitosti in pravilnosti poslovanja, ki je podobna izjavam, ki jih podpišejo generalni direktorji Komisije;

               17.

               poziva Komisijo, da v skladu s tem spremeni veljavna navodila za agencije;

               18.

               poleg tega predlaga, da bi si morala Komisija skupaj z agencijami prizadevati za oblikovanje usklajenega modela, ki bi ga uporabljale vse agencije ter vsi decentralizirani organi in bi jasno razlikoval med

                           —

                           letnim poročilom, namenjenim splošnemu bralcu, o poslovanju, delu in dosežkih organa,

                           —

                           finančnimi izkazi in poročilom o izvrševanju proračuna,

                           —

                           poročilom o dejavnosti v skladu s poročili o dejavnosti generalnih direktorjev Komisije,

                           —

                           izjavo o zanesljivosti, ki jo podpiše direktor organa, skupaj z vsemi pridržki ali pripombami, za katere meni, da je treba nanje opozoriti organ za podelitev razrešnice;

         Splošne ugotovitve Računskega sodišča

               19.

               je seznanjen z ugotovitvijo Računskega sodišča (letno poročilo, odstavek 10.29 (8), da črpanje subvencij, ki jih Komisija izplačuje iz proračuna Skupnosti, ne poteka na osnovi ustrezno utemeljenih ocen denarnih potreb agencij, ter da to v povezavi z izdatnimi prenosi sredstev povzroča, da imajo zaradi tega agencije veliko likvidnih sredstev na računu; seznanjen je tudi s priporočilom Računskega sodišča, da bi morala biti raven izplačanih subvencij agencijam v skladu z njihovimi resničnimi denarnimi potrebami;

               20.

               ugotavlja, da 14 agencij konec leta 2006 še ni izvajalo računovodskega sistema ABAC (letno poročilo, opomba odstavka 10.31);

               21.

               upošteva pripombo sodišča (letno poročilo, odstavek 1.25) glede vračunanih stroškov za neizkoriščeni dopust, ki so jih obračunale nekatere agencije; opozarja, da je Računsko sodišče podalo izjavo o zanesljivosti v primeru treh agencij (Evropski center za razvoj poklicnega usposabljanja (CEDEFOP), Evropska policijska akademija (CEPOL) in Evropska agencija za železniški promet) za proračunsko leto 2006 (2005: CEDEFOP, Evropska agencija za varnost hrane, Evropska agencija za obnovo);

         Notranja revizija

               22.

               opozarja, da je skladno s členom 185(3) Finančne uredbe notranji revizor Komisije tudi notranji revizor regulativnih agencij, ki prejemajo nepovratna sredstva iz proračuna EU; poudarja, da notranji revizor poroča upravnemu odboru in direktorju vsake agencije;

               23.

               opozarja na pridržek notranjega revizorja v letnem poročilu o dejavnosti za leto 2006, ki pravi:
               „Notranji revizor Komisije ne more zadovoljivo izpolnjevati svoje obveznosti notranjega revizorja organov Skupnosti iz člena 185 Finančne uredbe zaradi pomanjkanja osebja.“;

               24.

               vendar upošteva pripombo notranjega revizorja v njegovem poročilu o dejavnostih za leto 2006, da se bo od leta 2007 za vse delujoče regulativne agencije vsako leto opravljala notranja revizija z dodatnim osebjem, ki ga je službi za notranjo revizijo odobrila Komisija;

               25.

               ugotavlja naraščajoče število regulativnih in izvajalskih agencij ter skupnih podjetij, ki jih mora služba za notranjo revizijo revidirati v skladu s členom 185 Finančne uredbe; poziva Komisijo, naj pristojni odbor obvesti, ali bo imela služba za notranjo revizijo v prihodnjih letih na voljo dovolj osebja za izvajanje letne revizije vseh takih organov;

               26.

               ugotavlja, da člen 72(5) Uredbe (ES, Euratom) št. 2343/2002 zahteva, da vsaka agencija organu za razrešnice in Komisiji vsako leto predloži poročilo, ki ga pripravi njen direktor, v katerem so povzeti število in vrsta notranjih revizij, ki jih je opravil notranji revizor, njegova priporočila in ukrepi, ki so bili sprejeti v zvezi s temi priporočili; poziva agencije, naj navedejo, ali se to izvaja, in če se, na kak način;

               27.

               je seznanjen s predlogom, ki ga je 14. septembra 2006 notranji revizor podal pristojnemu odboru Parlamenta v zvezi z zmožnostjo agencij, da opravijo notranje revizije, zlasti v povezavi z manjšimi agencijami, in sicer v zvezi s tem, da morajo imeti manjše agencije pooblastilo za nakup storitev notranje revizije v zasebnem sektorju;

         Ocenjevanje agencij

               28.

               opozarja na skupno izjavo Parlamenta, Sveta in Komisije (9), dogovorjeno na usklajevanju pred Ekonomsko-finančnim svetom za proračun 13. julija 2007, ki zahteva (i) seznam agencij, ki jih Komisija namerava oceniti, in (ii) seznam že ocenjenih agencij, skupaj s povzetkom pomembnejših ugotovitev;

         Disciplinski postopki

               29.

               ugotavlja, da imajo posamezne agencije zaradi svoje velikosti težave pri ustanavljanju ad hoc disciplinskih komisij, ki jih sestavlja osebje iz ustreznih kariernih razredov, in da preiskovalni in disciplinski urad Komisije (IDOC) ni pristojen za agencije; poziva agencije, naj premislijo o medagencijski disciplinski komisiji;

         Osnutek Medinstitucionalnega sporazuma

               30.

               opozarja na osnutek Medinstitucionalnega sporazuma o skupnem okviru za evropske regulativne agencije, ki ga je predložila Komisija (KOM(2005) 59), katerega namen je oblikovanje horizontalnega okvira za oblikovanje, strukturo, delovanje, ocenjevanje in nadzor evropskih regulativnih agencij; ugotavlja, da osnutek predstavlja koristno pobudo pri prizadevanju za racionalizacijo ustanavljanja in vodenja agencij; upošteva izjavo Komisije v zbirnem poročilu 2006 (odstavek 3.1, KOM(2007) 274), da so bile razprave o zadevi obnovljene na zasedanju Sveta ob koncu leta 2006, čeprav je napredek pri pogajanjih po objavi osnutka zastal; obžaluje, da pri sprejemanju ni bilo mogoče doseči napredka;

               31.

               zato pozdravlja zavezanost Komisije, da v letu 2008 pripravi sporočilo o prihodnosti regulativnih agencij;

         Agencije, ki se financirajo iz lastnih sredstev

               32.

               opozarja, da direktorjema dveh agencij, ki se financirata iz lastnih sredstev, razrešnico podeli upravni odbor; ugotavlja, da imata obe agenciji zbrane visoke presežke iz prihodkov od nadomestil, ki so bili preneseni iz prejšnjih let:

                           —

                           Urad za usklajevanje na notranjem trgu, denarna sredstva in njihovi ustrezniki: 281 milijonov EUR (10),

                           —

                           Urad Skupnosti za rastlinske sorte, denarna sredstva in njihovi ustrezniki: 18 milijonov EUR (11);

         Posebni vidiki

               33.

               ugotavlja, da je Računsko sodišče v svojem poročilu za leto 2006 navedlo, da je bila za administrativne odhodke stopnja porabe odobritev za prevzem obveznosti manjša od 60 %;

               34.

               poudarja odgovornost Agencije pri zaščiti in spodbujanju javnega zdravja in zdravja živali z ocenjevanjem in nadzorom zdravil za humano in veterinarsko uporabo; pozdravlja prizadevanja Agencije za nudenje znanstvenega svetovanja v zgodnjih fazah razvoja novih zdravil, kakor tudi pri uvajanju ukrepov za spodbujanje ocenjevanja zdravil, ki so bistvenega pomena za javno zdravje;

               35.

               ugotavlja, da je bil velik znesek odobrenih proračunskih sredstev za leto 2006 prenesen v leto 2007 zaradi narave projektov, s katerimi se ukvarja Agencija;

               36.

               poleg tega ugotavlja, da se je Agencija na pripombo Računskega sodišča glede zaračunavanja pristojbin Agencije in računanja stroškov odzvala tako, da se je decembra 2006 upravni odbor Agencije odločil, da se bo posvetoval s pristojnimi nacionalnimi organi in pregledal sistem pristojbin;

               37.

               opozarja, da prihodke Agencije sestavljajo prispevki Skupnosti in pristojbine, ki jih plačajo podjetja za pridobitev in ohranitev dovoljenj Skupnosti za promet ter za druge storitve, ki jih nudi Agencija;

               38.

               iz zaključnega letnega računa ugotavlja, da je leta 2006 Agencija prejela pristojbine in druge prihodke v višini 119 milijonov EUR ter subvencijo Skupnosti v višini 31 milijonov EUR; ugotavlja, da je poslovni izid Agencije za to leto znašal 16 milijonov EUR, kar pomeni, da so skupaj z akumuliranim presežkom 27 milijonov EUR skupna neto sredstva Agencije znašala 44 milijonov EUR;

               39.

               ugotavlja, da Agencija odgovarja, da akumulirani presežek ni proračunski presežek, ampak je poslovni izid, zasnovan na uporabi načel računovodstva na podlagi nastanka poslovnih dogodkov, in je bil uporabljen za financiranje naložb v investicijske izdatke za stalna sredstva, predvsem za stroške opremljanja in razvijanja informacijske tehnologije;

               40.

               iz začasnih letnih računov ugotavlja, da je Agencija med letom 2006 v imenu 19 agencij upravljala proračun skupnih podpornih storitev, kar zajema odhodke za honorarje svetovalcev za podporo proračunskemu računovodskemu orodju in sistemu finančnega poročanja SI2;

               41.

               poleg tega iz začasnih letnih računov ugotavlja, da so se prihodki iz pristojbin za ocenjevanje od leta 2005 do 2006 povečali za 31,5 %;

               42.

               ugotavlja, da je izvršni direktor Agencije pripravil letno poročilo o dejavnostih ne pa izjave o zanesljivosti (na osnovi, da veljavna navodila Komisije ne zahtevajo take izjave);

               43.

               vendar poudarja, da v svojem letnem poročilu o dejavnostih izvršni direktor navaja, da nima nobenih pridržkov; je seznanjen z izjavo Agencije, da je v prihodnosti izvršni direktor pripravljen podpisati izjavo o zanesljivosti;

               44.

               pozdravlja dejstvo, da je upravni odbor izvedel analizo in oceno letnega poročila o dejavnostih izvršnega direktorja; zlasti opaža skrb odbora, da Agencija prejema nove naloge, ki nimajo primernega financiranja iz proračuna EU ali novih pristojbin; poudarja, da ta analiza ni popolnoma dosledna s finančnim položajem Agencije, kot je bilo razkrito v zaključnem letnem računu za leto 2006;

               45.

               pozdravlja, da je upravni odbor Agencije leta 2006 sprejel spremenjeni postopek za obravnavo nasprotij interesov, ki se uporablja tudi za člane upravnega odbora; prav tako odobrava objavo navodila za postopek poročanja o neprimernem ravnanju;

               46.

               ugotavlja, da je služba za notranjo revizijo izvedla svojo prvo temeljito revizijo Agencije leta 2005 in objavila svoje končno poročilo septembra 2006 z zaključki, da veljavni sistem notranje kontrole zagotavlja sprejemljivo zagotovilo glede doseganja poslovnih ciljev, določenih za revidirane procese, razen nekaj zelo pomembnih ugotovitev na področju okolja nadzora, informacij in komunikacij ter dejavnosti kontrole;

               47.

               poudarja, da so priprave za izvajanje Uredbe (ES) št. 1901/2006 Evropskega parlamenta in Sveta z dne 12. decembra 2006 o zdravilih za pediatrično uporabo (12) občutno vplivale na delo Agencije v letu 2006; pozdravlja sprejetje skupnega dokumenta Komisije/Agencije o prednostnih nalogah za izvajanje navedene uredbe.

      (1)  UL C 261, 31.10.2007, str. 10.

      (2)  UL C 309, 19.12.2007, str. 34.

      (3)  UL L 248, 16.9.2002, str. 1.

      (4)  UL L 136, 30.4.2004, str. 1.

      (5)  UL L 357, 31.12.2002, str. 72.

      (6)  UL L 187, 15.7.2008, str. 128.

      (7)  Resolucija Evropskega parlamenta s pripombami, ki spremljajo sklep o razrešnici izvršnemu direktorju Evropske agencije za zdravila glede izvrševanja proračuna za proračunsko leto 2003 (UL L 196, 27.7.2005, str. 94).

      (8)  UL C 273, 15.11.2007, str. 1.

      (9)  Dokument Sveta DS 605/1/07 rev1.

      (10)  Vir: Poročilo o letnih računovodskih izkazih Urada za usklajevanje na notranjem trgu za proračunsko leto 2006 z odgovori Urada (UL C 309, 19.12.2007, str. 141).

      (11)  Vir: Poročilo o letnih računovodskih izkazih Urada Skupnosti za rastlinske sorte za proračunsko leto 2006 z odgovori Urada (UL C 309, 19.12.2007, str. 135).

      (12)  UL L 378, 27.12.2006, str. 1.


title: 2013/68/EU: Sklep Sveta z dne 28. januarja 2013 o imenovanju belgijskega člana in belgijskega nadomestnega člana Odbora regij

text:
               1.2.2013

               SL

               Uradni list Evropske unije

               L 32/16

         SKLEP SVETA
   z dne 28. januarja 2013
   o imenovanju belgijskega člana in belgijskega nadomestnega člana Odbora regij
   (2013/68/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga belgijske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Josa CHABERTA se je sprostilo mesto člana Odbora regij.

               (3)

               Zaradi imenovanja Jean-Luca VANRAESA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Jean-Luc VANRAES, Brussels Volksvertegenwoordiger in het Brussels Hoofdstedelijk Parlement,

                     in

               (b)

               za nadomestno članico:

                           —

                           Brigitte GROUWELS, Minister van het Brussels Hoofdstedelijk Gewest.

         Člen 2
   Ta sklep začne veljati na dan njegovega sprejetja.

      V Bruslju, 28. januarja 2013

            Za Svet

            Predsednik

         S. COVENEY

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2011/559/EU: Sklep Evropskega parlamenta z dne 10. maja 2011 o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče

text:
               27.9.2011

               SL

               Uradni list Evropske unije

               L 250/93

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče
   (2011/559/EU)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2009 (1),
   ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0215/2010) (2),
   ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2009,
   ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (4),
   ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti njenih členov 50, 86, 145, 146 in 147,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor (A7-0138/2011),

               1.

               podeli generalnemu sekretarju Računskega sodišča razrešnico glede izvrševanja proračuna Računskega sodišča za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo, ki je del tega sklepa, posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo osebnih podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.
    ---documentbreak---

               27.9.2011

               SL

               Uradni list Evropske unije

               L 250/94

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2009, oddelek V – Računsko sodišče
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2009 (1),
   ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0215/2010) (2),
   ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2009,
   ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (4),
   ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti njenih členov 50, 86, 145, 146 in 147,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor (A7-0138/2011),

               1.

               ugotavlja, da je imelo Računsko sodišče v letu 2009 na voljo skupaj 188 000 000 EUR sredstev za prevzem obveznosti (133 000 000 EUR v letu 2008; 122 000 000 EUR v letu 2007), stopnja uporabe pa je bila 92,19 %, kar je pod povprečjem drugih institucij (97,69 %);

               2.

               opozarja, da je zaključne račune Evropskega računskega sodišča za proračunsko leto 2009 revidiralo zunanje podjetje PricewaterhouseCoopers (kot leta 2008 in 2007), ki je prišlo do naslednjih zaključkov:

                           (a)

                           glede točnosti računovodskih izkazov za proračunsko leto 2009 meni, da „računovodski izkazi dajejo, v skladu z Uredbo Sveta (ES, Euratom) št. 1605/2002 z dne 25. junija 2002, Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta in računovodskimi predpisi Evropskega računskega sodišča, resnično in pošteno sliko o finančnem stanju Evropskega računskega sodišča na dan 31. decembra 2009 in o finančni uspešnosti ter denarnih tokovih za končano proračunsko leto“, ter

                           (b)

                           glede uporabe finančnih sredstev, ki so bila dodeljena Računskemu sodišču in o ustreznosti kontrolnih postopkov med proračunskim letom 2009, da „nismo opazili ničesar, zaradi česar bi menili, da v vseh pomembnih vidikih in na podlagi zgoraj opisanih meril: (a) Sodišču dodeljeni viri niso bili porabljeni za namene, za katere so bili načrtovani; (b) vzpostavljeni kontrolni postopki ne nudijo potrebnih jamstev, ki zagotavljajo skladnost finančnih operacij z veljavnimi pravili in uredbami“;

               3.

               pozdravlja revizijsko strategijo Računskega sodišča za obdobje 2009–2012 in podpira njene prednostne cilje (doseganje največjega možnega skupnega učinka revizij in povečanje učinkovitosti s čim boljšo uporabo virov); pričakuje, da bo Računsko sodišče poročalo o ukrepih za izvajanje te revizijske strategije ter predstavilo napredek v tej smeri z uporabo ključnih kazalnikov uspešnosti (KKU), zlasti z vpeljavo KKU 1 do 4 v letu 2010; zlasti pozdravlja načrt za objavo spremljanj glede posebnih poročil, da se tako poveča njihov vpliv;

               4.

               pozdravlja izboljšave KKU 5, 6 in 7 od leta 2008 do leta 2009, in z zadovoljstvom ugotavlja, da je Računsko sodišče doseglo svoje cilje v zvezi s KKU 8 in 9; ugotavlja, da Računsko sodišče ni doseglo svojega cilja glede KKU 10; v letu 2009 se je, v primerjavi z letom 2008, število dni za usposabljanje zmanjšalo z 10 na 9, število dni, ki jih revizorji namenijo poklicnemu usposabljanju, razen jezikovnim tečajem, pa je padlo iz 7 na 4 ter s tem ni izpolnilo smernic Mednarodne zveze računovodskih strokovnjakov (40 ur/5 dni);

               5.

               ugotavlja znatno povečanje števila poročil, ki jih je pripravilo Računsko sodišče, zlasti povečanje števila posebnih poročil (z 12 na 18) in posebnih letnih poročil (z 29 na 37), čeprav pa se je število mnenj zmanjšalo; pričakuje, da bodo revizije uspešnosti v okviru posebnih poročil Računskega sodišča prispevale k njegovi osnovni nalogi, torej reviziji financ Unije;

               6.

               je zaskrbljen nad pomanjkanjem podrobnih informacij v posebnih letnih poročilih Računskega sodišča o agencijah; spodbuja Računsko sodišče, naj v prihodnje v poročila o agencijah vključuje natančnejše informacije, zlasti kar zadeva zaključke iz poročil notranjih revizorjev;

               7.

               pozdravlja dejstvo, da je Računsko sodišče med pripravo letnega poročila za proračunsko leto 2009 izvedlo poglobljeno oceno nadzornih in kontrolnih sistemov na Sodišču EU, pri Evropskem varuhu človekovih pravic in Evropskem nadzorniku za varstvo podatkov, ki je zajemala preučitev dodatnega vzorca transakcij plačil, povezanih s kadrovskimi viri in drugimi upravnimi odhodki;

               8.

               spodbuja Računsko sodišče, naj nadaljuje svoje prakse in jih razširja, zlasti naj razmisli o izvedbi poglobljene ocene nadzornih in kontrolnih sistemov na Svetu; prav tako spodbuja Računsko sodišče, naj razmisli o možnosti uporabe novih in inovativnih načinov izvajanja revizij, vključno z novimi proizvodi, omenjenimi v revizijski strategiji 2009–2012, in naj na ta način razišče možnosti za dodatno izboljšavo učinka in uspešnosti revizij;

               9.

               meni, da bi bilo mogoče z racionalizacijo delovnih metod in pristopov okrepiti sodelovanje med Računskim sodiščem in Parlamentom ter dodatno spodbujati sinergije med institucijama; v zvezi s tem pozdravlja ukrepe Računskega sodišča, s katerimi spreminja in nenehno izboljšuje vlogo, ki jo opravlja, v skladu z zahtevami Parlamenta po tem, da morajo imeti njegove ocene širši in globlji vpliv, da morajo biti podatki učinkovitejši, sistemi in postopki pa zanesljivejši; z zanimanjem pričakuje „naknadni medsebojni pregled“, ki ga namerava Računsko sodišče opraviti v letu 2011 (tri leta po pozitivnem medsebojnem pregledu leta 2008); v zvezi s tem napoveduje, da namerava Parlament pripraviti samoiniciativno poročilo o morebitnih izboljšavah, ki bi se jih predložilo Računskemu sodišču ob zagotovilu, da lahko v prihodnje računa na njegovo tesno sodelovanje;

               10.

               ugotavlja, da je sodišče leta 2009 zaposlilo 112 delavcev (69 uradnikov, 14 začasnih delavcev in 29 pogodbenih delavcev) in da je bilo skupno število nezasedenih delovnih mest ob koncu leta 2009 (49) v primerjavi s koncem leta 2008 (68) precej manjše; pozdravlja čedalje manjše zamude pri postopku zaposlovanja v Računskem sodišču;

               11.

               pozdravlja stalne izboljšave glede deleža žensk in moških pri uslužbencih Računskega sodišča, zlasti manjšanje nesorazmerja na ravni pomočnikov, vodij oddelkov in direktorjev;

               12.

               ugotavlja, da je bilo poročilo notranjega revizorja Računskega sodišča iz leta 2009 pretežno pozitivno; v zvezi s tem pozdravlja dejstvo, da je bila večina priporočil notranjega revizorja sprejeta in vključena v načrte korekcijskih ukrepov;

               13.

               pozdravlja uspešno medinstitucionalno sodelovanje z Evropsko upravno šolo in Sodišča glede usposabljanja, ki še vedno poteka;

               14.

               je seznanjen z revizijo poslovnika Računskega sodišča, ki je potekala leta 2010, in poziva Računsko sodišče, naj o učinkih teh sprememb poroča v letnem poročilu o dejavnosti;

               15.

               v zvezi z izjavami o finančnih interesih članov opominja, da v skladu s kodeksom ravnanja Računskega sodišča njegovi člani posredujejo izjavo o svojih finančnih interesih predsedniku Računskega sodišča, ki jih hrani kot zaupne, in da se te izjave ne objavijo; ponovno poudarja svoje stališče, da bi zaradi preglednosti morale biti izjave o finančnih interesih članov vseh institucij Unije dostopne v javnem registru na spletu, in poziva Računsko sodišče, naj glede tega sprejme potrebne ukrepe ter, kjer je mogoče, prilagodi in začrta svoja pravila o finančnem interesu po vzoru novega osnutka kodeksa ravnanja za komisarje;

               16.

               opozarja, da so neodvisnost, poštenost, nepristranskost, odličnost in strokovnost bistvene vrednote Računskega sodišča, in meni, da so novice, ki so se pojavile v medijih, vredne premisleka; opozarja tudi, da je med predstavitvijo poročila o medsebojnem pregledu predsednik Računskega sodišča navedel, da se bo čez tri leta izvedel naknadni medsebojni pregled; poziva Računsko sodišče, naj predstavi rezultate naknadnega medsebojnega pregleda pristojnemu odboru Parlamenta, da bi ponovno zagotovili navedene vrednote, zlasti objektivnost, nepristranskost in strokovnost Računskega sodišča;

               17.

               želi pohvaliti Računsko sodišče za kakovost letnega poročila o dejavnostih;

               18.

               ugotavlja, da se v nasprotju s prejšnjimi leti o misijah v države, ki niso članice, v letu 2009 ni poročalo po državah.

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.


title: 2012/55/Euratom: Sklep Komisije z dne 2. marca 2011 o sklenitvi Sporazuma o sodelovanju na področju miroljubne uporabe jedrske energije med Evropsko skupnostjo za atomsko energijo in Vlado Avstralije

text:
               1.2.2012

               SL

               Uradni list Evropske unije

               L 29/3

         SKLEP KOMISIJE
   z dne 2. marca 2011
   o sklenitvi Sporazuma o sodelovanju na področju miroljubne uporabe jedrske energije med Evropsko skupnostjo za atomsko energijo in Vlado Avstralije
   (2012/55/Euratom)
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju odobritve Sveta,
   ob upoštevanju naslednjega:
   Sprejeti je treba Sporazum o sodelovanju na področju miroljubne uporabe jedrske energije med Evropsko Skupnostjo za atomsko energijo in Vlado Avstralije –
   SPREJELA NASLEDNJI SKLEP:
   Člen 1
   Sporazum o sodelovanju na področju miroljubne uporabe jedrske energije med Evropsko Skupnostjo za atomsko energijo in Vlado Avstralije se odobri v imenu Evropske skupnosti za atomsko energijo. Besedilo Sporazuma je priloženo temu sklepu.
   Člen 2
   Predsednik Komisije ali član Komisije, odgovoren za področje energije, je pooblaščen, da v imenu Evropske skupnosti za atomsko energijo podpiše Sporazum in izpelje vse potrebno za začetek veljavnosti tega sporazuma.

      V Bruslju, 2. marca 2011

            Za Komisijo

         Günther OETTINGER

            Član Komisije


title: 2007/803/ES: Odločba Komisije z dne 6. decembra 2007 o spremembi odločb 2005/731/ES in 2005/734/ES glede podaljšanja njunega obdobja uporabe (notificirano pod dokumentarno številko C(2007) 5887) (Besedilo velja za EGP)

text:
               8.12.2007

               SL

               Uradni list Evropske unije

               L 323/42

      ODLOČBA KOMISIJE

   z dne 6. decembra 2007
   o spremembi odločb 2005/731/ES in 2005/734/ES glede podaljšanja njunega obdobja uporabe
   (notificirano pod dokumentarno številko C(2007) 5887)
   (Besedilo velja za EGP)
   (2007/803/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), ter zlasti člena 10(4) Direktive,
   ob upoštevanju naslednjega:

               (1)

               Odločbi Komisije 2005/731/ES z dne 17. oktobra 2005 o določitvi dodatnih zahtev za nadzor aviarne influence pri prosto živečih pticah (2) in 2005/734/ES z dne 19. oktobra 2005 o določitvi ukrepov biološke varnosti za zmanjšanje tveganja prenosa visoko patogene aviarne influence, ki jo povzroča virus influence A H5N1, s ptic, ki živijo v divjini, na perutnino in druge ptice v ujetništvu ter zagotavljanje sistema zgodnjega odkrivanja na območjih z izrazitim tveganjem (3) prenehata veljati 31. decembra 2007.

               (2)

               Ker pa je nedavno prišlo do izbruhov visoko patogene aviarne influence podtipa H5N1 pri perutnini in prostoživečih pticah v Skupnosti in se izbruhi te bolezni še naprej pojavljajo v tretjih državah, je primerno podaljšati veljavnost navedenih odločb.

               (3)

               Odločbi 2005/731/ES in 2005/734/ES je zato treba ustrezno spremeniti.

               (4)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   V členu 4 Odločbe 2005/731/ES se datum „31. decembra 2007“ nadomesti z „31. decembra 2008“.
   Člen 2
   V členu 4 Odločbe 2005/734/ES se datum „31. decembra 2007“ nadomesti z „31. decembra 2008“.
   Člen 3
   Ta odločba je naslovljena na države članice.

      V Bruslju, 6. decembra 2007

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 29. Direktiva, kakor je bila nazadnje spremenjena z Direktivo Evropskega parlamenta in Sveta 2002/33/ES (UL L 315, 19.11.2002, str. 14).

      (2)  UL L 274, 20.10.2005, str. 93. Odločba, kakor je bila nazadnje spremenjena z Odločbo 2007/105/ES (UL L 46, 16.2.2007, str. 54).

      (3)  UL L 274, 20.10.2005, str. 105. Odločba, kakor je bila nazadnje spremenjena z Odločbo 2007/105/ES.


title: 2013/586/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2011

text:
               16.11.2013

               SL

               Uradni list Evropske unije

               L 308/261

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2011
   (2013/586/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2011, skupaj z odgovori centra (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Evropskega parlamenta in Sveta (EU, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Evropskega parlamenta in Sveta (ES) št. 1920/2006 z dne 12. decembra 2006 o Evropskem centru za spremljanje drog in zasvojenosti z drogami (4), zlasti člena 15 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0071/2013),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 123.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 376, 27.12.2006, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2011, skupaj z odgovori centra (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe Evropskega parlamenta in Sveta (EU, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Evropskega parlamenta in Sveta (ES) št. 1920/2006 z dne 12. decembra 2006 o Evropskem centru za spremljanje drog in zasvojenosti z drogami (4), zlasti člena 15 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0071/2013),

                  A.

                  ker je bil Evropski center za spremljanje drog in zasvojenosti z drogami (v nadaljnjem besedilu: center) s sedežem v Lizboni ustanovljen z Uredbo Sveta (EGS) št. 302/93 (6),

                  B.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropskega centra za spremljanje drog in zasvojenosti z drogami za proračunsko leto 2011 ter o zakonitosti in pravilnosti z njimi povezanih transakcij,

                  C.

                  ker je Parlament 10. maja 2012 direktorju centra podelil razrešnico za izvrševanje proračuna za leto 2010 (7) ter v svoji resoluciji, priloženi sklepu o podelitvi razrešnice, med drugim:

                              —

                              pozval center, naj sprejme takojšnje ukrepe, s katerimi bi v prihodnje izboljšal stopnjo izvrševanja sredstev za plačila, organ za podelitev razrešnice pa naj redno obvešča o doseženem napredku,

                              —

                              pozval center, naj konsolidira finančno poslovodenje; priznal, da bi bilo treba v novem večletnem finančnem okviru (2014–2020) ustrezno pozornost nameniti vprašanju drog,

                              —

                              pozval center, naj začne brez odlašanja izvajati pet „izjemno pomembnih“ priporočil službe za notranjo revizijo, organ za podelitev razrešnice pa obvešča o doseženem napredku;

                  D.

                  ker je skupni proračun centra za leto 2011 znašal 16 274 205,07 EUR, kar je v primerjavi z letom 2010, ko je znašal 15 900 323 EUR, povečanje za 2,35 %,

                  E.

                  ker je prispevek Unije k proračunu centra za leto 2011 znašal 15 400 000 EUR,

                  F.

                  ker je bil leta 2011 izkaz poslovnega izida negativen in je znašal – 203 404,85 EUR,

         Upravljanje proračuna in finančno poslovodenje

                  1.

                  na podlagi letnega poročila o dejavnostih ugotavlja, da je center z upravljanjem proračuna in finančnim poslovodenjem dosegel skoraj 100-odstotno izvrševanje proračuna na področju obveznosti in plačil:

                              —

                              Naslov 1: 99,92 % za obveznosti in 99,40 % za plačila,

                              —

                              Naslov 2: 99,49 % za obveznosti in 90,08 % za plačila, ter

                              —

                              Naslov 3: 97,18 % za obveznosti in 99,86 % za plačila;

                  2.

                  na podlagi končnih letnih računovodskih izkazov ugotavlja, da se center pri proračunu opira na naslednja sredstva:

                              —

                              15 400 000 EUR, ki jih centru v obliki nepovratnih sredstev nameni Komisija,

                              —

                              379 934,67 EUR, ki jih za sodelovanje v centru nameni Norveška,

                              —

                              400 000 EUR namenskih prejemkov v okviru instrumenta za predpristopno pomoč 3;

                  3.

                  na podlagi letnega poročila o dejavnostih ugotavlja, da je bil leta 2011 opravljen pregled postopkov oddaje javnih naročil in sklepanja pogodb; je seznanjen z izjavo centra, da je na podlagi rezultatov pregleda pripravil ukrepe, in sicer o (i) racionalizaciji postopkov oddaje javnih naročil in zmanjšanju števila postopkov pogajanj, (ii) posebnih ukrepih za zagotavljanje ustreznega izvajanja pogodb in (iii) izvajanju postopkov oddaje javnih naročil pred letom 2010;

                  4.

                  je seznanjen s pripombami Računskega sodišča v zvezi s stroški za neuporabljene pisarniške prostore v znesku 275 000 EUR v breme centra; je seznanjen z odgovorom centra, da „želi okrepiti prizadevanja na tem področju“; zahteva, da se ga podrobno seznanja z nadaljnjim razvojem te zadeve; zahteva, da se to vprašanje čim prej reši;

         Uspešnost

                  5.

                  na podlagi letnega poročila o dejavnostih ugotavlja, da je začel center v letu 2011 v okviru razvoja celovitega sistema za upravljanje in oblikovanje proračuna na podlagi dejavnosti uporabljati analitični računovodski sistem; ugotavlja tudi, da je center povečal sposobnost nadaljnjega izboljševanja sistema za načrtovanje in nadzor, pri čemer se je posebej osredotočil na razvoj kazalnikov uspešnosti, ki jih bo še dodatno razvil za programsko obdobje 2013–2015;

                  6.

                  priznava, da je Komisija v skladu s členom 23 Uredbe (ES) št. 1920/2006 leta 2011 začela izvajati tretje zunanje ocenjevanje centra, ki bi se moralo končati leta 2012; poziva center, naj organ za podelitev razrešnice obvesti o ukrepih, sprejetih na podlagi priporočil, podanih v okviru zgoraj navedenega zunanjega ocenjevanja;

         Prenos proračunskih sredstev

                  7.

                  je zaskrbljen, da je Računsko sodišče opredelilo 51 primerov v skupni vrednosti 90 053 EUR, v katerih sredstva, prenesena v leto 2012, niso bila povezana z obstoječimi pravnimi obveznostmi, zato bi jih bilo treba do konca leta 2011 sprostiti in vrniti Komisiji; ugotavlja, da je center prepozno sprožil ustrezni postopek, tako da bodo sredstva zaradi omejitev informacijskega sistema eno leto blokirana ter sproščena in vrnjena šele konec leta 2012; poziva center, naj izboljša načrtovanje, da bi se v prihodnje izognili tem težavam;

         Lokacija

                  8.

                  na podlagi poročila Računskega sodišča ugotavlja, da center trenutno letno namenja približno 275 000 EUR za neuporabljene pisarniške prostore v nekdanji stavbi in na novem sedežu; poziva center, naj v sodelovanju s Komisijo in nacionalnimi organi še naprej išče ustrezne rešitve za neuporabljene pisarniške prostore ter o tem redno obvešča organ za podelitev razrešnice;

         Politika vodenja zakladnice

                  9.

                  je zaskrbljen zaradi ugotovitev Računskega sodišča, da center še ni sprejel in začel izvajati politike vodenja zakladnice, s katero bi v čim večji meri zmanjšal in razpršil finančno tveganje, obenem pa poskusil doseči ustrezen donos; je seznanjen z odgovori centra, ki je napovedal, da bo ukrepal pri vseh navedenih zadevah; poziva ga, naj brez odlašanja začne izvajati vse napovedane korektivne ukrepe ter organ za podelitev razrešnice obvesti o ukrepih, sprejetih za odpravo te pomanjkljivosti;

                  10.

                  je zaskrbljen, ker center še ni sprejel celovite politike o izjemah in odstopanjih od uveljavljenih procesov in postopkov; je seznanjen z odgovori centra, ki je napovedal, da bo ukrepal pri vseh navedenih zadevah; poziva ga, naj brez odlašanja sprejme vse napovedane ukrepe ter organ za podelitev razrešnice obvesti o ukrepih, sprejetih za odpravo te pomanjkljivosti;

         Postopki zaposlovanja

                  11.

                  na podlagi poročila Računskega sodišča ugotavlja, da bi lahko center izboljšal postopke zaposlovanja; poziva center, naj organ za podelitev razrešnice obvesti o ukrepih, s katerimi namerava izboljšati postopke zaposlovanja; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, naj omogoči določeno stopnjo poenostavitve glede agencij v okviru člena 110 Kadrovskih predpisov;

         Računovodski sistem

                  12.

                  na podlagi končnih letnih računovodskih izkazov centra ugotavlja, da je center s pomočjo računovodstva na podlagi poslovnih dogodkov uvedel novo strukturo prihodkov, da bi poenostavil in olajšal upravljanje nalogov za izterjavo terjatev;

                  13.

                  ugotavlja tudi, da je center pregledal sistem upravljanja po dejavnostih in opredelil na stroških temelječ računovodski sistem; predvsem priznava, da sta bili ustrezni aplikaciji ABAC in SAP CO primerno konfigurirani;

         Notranja revizija

                  14.

                  ugotavlja, da je služba za notranjo revizijo leta 2011 opravila revizijo zakonitosti „poročila o letnih dejavnostih in sestavnih elementov izjave o zanesljivosti“; ugotavlja, da je na podlagi rezultatov te revizije služba podala osem priporočil, od katerih je dve označila kot „izjemno pomembni“, šest pa kot „pomembne“; poziva center, naj začne izvajati priporočila notranje službe za revizijo iz leta 2011, pa tudi še neuresničena priporočila iz prejšnjih revizij te službe, in o tem redno obvešča organ za podelitev razrešnice;

                  15.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (8) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 123.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 376, 27.12.2006, str. 1.

         (5)  UL L 357, 31.12.2002, str. 72.

         (6)  UL L 36, 12.2.1993, str. 1.

         (7)  UL L 286, 17.10.2012, str. 206.

         (8)  Sprejeta besedila, P7_TA(2013)0134 (glej stran 374 tega Uradnega lista).


title: Sklep Sveta (SZVP) 2015/2309 z dne 10. decembra 2015 o spodbujanju učinkovitega nadzora nad izvozom orožja

text:
               11.12.2015

               SL

               Uradni list Evropske unije

               L 326/56

         SKLEP SVETA (SZVP) 2015/2309
   z dne 10. decembra 2015
   o spodbujanju učinkovitega nadzora nad izvozom orožja
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 26(2) in člena 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               V evropski varnostni strategiji, ki so jo predsedniki držav in vlad sprejeli 12. decembra 2003, je predstavljenih pet glavnih izzivov, s katerimi se sooča Unija: terorizem, širjenje orožja za množično uničevanje, regionalni konflikti, nezmožnost delovanja države in organizirani kriminal. Pri štirih od teh petih izzivov so posledice nenadzorovanega prometa s konvencionalnim orožjem osrednjega pomena. V strategiji je poudarjeno, da je za zajezitev širjenja orožja pomemben nadzor nad njegovim izvozom.

               (2)

               Unija je 5. junija 1998 sprejela politično zavezujoč kodeks ravnanja glede izvoza orožja, v katerem so določena skupna merila za urejanje zakonitega trgovanja s konvencionalnim orožjem.

               (3)

               V strategiji EU za boj proti nedovoljenemu kopičenju osebnega in lahkega orožja (SALW) in pripadajočega streliva ter trgovini z njim, ki jo je Evropski svet sprejel na zasedanju 15. in 16. decembra 2005, je določeno, da se Unija na regionalni in mednarodni ravni zavzema za strožji nadzor nad izvozom in za uveljavljanje meril iz kodeksa ravnanja glede izvoza orožja, med drugim tako, da državam nečlanicam EU pomaga pri oblikovanju zadevne notranje zakonodaje in spodbuja ukrepe za večjo preglednost.

               (4)

               Kodeks ravnanja glede izvoza orožja je bil 8. decembra 2008 nadomeščen s Skupnim stališčem Sveta 2008/944/SZVP (1), ki je pravno zavezujoč in v katerem je določenih osem meril, na podlagi katerih je treba ocenjevati vloge za izvoz konvencionalnega orožja. Vključuje tudi mehanizem obveščanja in posvetovanja o zavrnitvah izvoza orožja ter ukrepe za zagotavljanje preglednosti, kot je objava letnih poročil EU o izvozu orožja. Več držav nečlanic EU se je pridružilo Skupnemu stališču 2008/944/SZVP.

               (5)

               V členu 11 Skupnega stališča 2008/944/SZVP je navedeno, da si morajo države članice po najboljših močeh prizadevati, da bi druge države, ki izvažajo vojaško tehnologijo ali opremo, spodbudile k upoštevanju meril iz navedenega skupnega stališča.

               (6)

               Pogodbo o trgovini z orožjem (v nadaljnjem besedilu: PTO) je 2. aprila 2013 sprejela Generalna skupščina ZN, veljati pa je začela 24. decembra 2014. Cilj PTO je krepitev preglednosti in odgovornosti pri trgovini z orožjem. Podobno kot v Skupnem stališču 2008/944/SZVP je v PTO določenih več meril za ocenjevanje tveganja, na podlagi katerih je treba oceniti izvoz orožja. Unija konkretno podpira učinkovito izvajanje in splošno uporabo PTO prek posebnega programa, ki je bil sprejet v skladu s Sklepom Sveta 2013/768/SZVP (2). V okviru navedenega programa se več državam nečlanicam EU na njihovo prošnjo zagotovi pomoč pri krepitvi sistema nadzora nad prenosom orožja v skladu z zahtevami iz PTO.

               (7)

               Zato je pomembno zagotoviti dopolnjevanje med dejavnostmi ozaveščanja in dejavnostmi pomoči, določenimi v tem sklepu, ter tistimi iz Sklepa 2013/768/SZVP. Albanija, Bosna in Hercegovina, nekdanja jugoslovanska republika Makedonija, Srbija, Črna gora, Kosovo (3), Alžirija, Egipt, Libija, Maroko, Tunizija, Armenija, Azerbajdžan, Belorusija, Gruzija, Republika Moldavija, Ukrajina, Benin, Burkina Faso, Zelenortski otoki, Slonokoščena obala, Gambija, Gana, Gvineja, Gvineja Bissau, Liberija, Mali, Niger, Nigerija, Senegal, Sierra Leone, Togo, Mavretanija, Kamerun, Čad in Kitajska so opredeljeni kot države upravičenke na podlagi tega sklepa. Upravičenke, opredeljene v tem sklepu, ki niso naredile nobenega koraka v smeri podpisa ali pristopa k PTO, bi bilo treba, kadar je to ustrezno, spodbuditi, da to storijo prek dejavnosti, ki se izvajajo v okviru tega sklepa. Podobno bi bilo treba, kadar je to ustrezno, upravičenke, ki so PTO podpisale, niso pa je še ratificirale, spodbuditi, da jo tudi ratificirajo. Ta sklep bi bil lahko, če bi bil uspešno izvajan, odskočna deska za večjo pomoč, povezano s PTO, v okviru Sklepa 2013/768/SZVP.

               (8)

               Dejavnosti Unije za spodbujanje učinkovitega in preglednega nadzora nad izvozom orožja se razvijajo od leta 2008 na podlagi Skupnega ukrepa Sveta 2008/230/SZVP (4) ter sklepov Sveta 2009/1012/SZVP (5) in 2012/711/SZVP (6). Te dejavnosti zlasti podpirajo nadaljnje regionalno sodelovanje, povečano preglednost in večjo odgovornost v skladu z načeli iz Skupnega stališča 2008/944/SZVP in v njem določenimi merili za ocenjevanje tveganja. Zadevne dejavnosti so ponavadi usmerjene v tretje države vzhodnega in južnega sosedstva Unije.

               (9)

               Unija je v zadnjih letih zagotavljala pomoč tudi za izboljšanje nadzora nad izvozom blaga z dvojno rabo v državah nečlanicah EU v okviru projektov, ki se financirajo iz finančnih instrumentov Unije, ki ne spadajo v proračunsko poglavje o skupni zunanji in varnostni politiki (SZVP). Ta prizadevanja so se nadalje razvijala v okviru pobude za centre odličnosti. Treba bi bilo zagotoviti usklajevanje z dejavnostmi na področju nadzora izvoza blaga z dvojno rabo.

               (10)

               Svet je tehnično izvajanje sklepov 2009/1012/SZVP in 2012/711/SZVP poveril nemškemu zveznemu uradu za gospodarske zadeve in nadzor nad izvozom (v nadaljnjem besedilu: BAFA, Bundesamt für Wirtschaft und Ausfuhrkontrolle). Ta urad je uspešno dokončal organizacijo vseh dejavnosti iz navedenih sklepov. BAFA je tudi izvajalska agencija za projekte, ki podpirajo učinkovito izvajanje PTO v skladu s Sklepom 2013/768/SZVP. Zato je izbor BAFA kot izvajalske agencije za dejavnosti Unije, načrtovane v tem sklepu, upravičen na podlagi dokazanih izkušenj, usposobljenosti in potrebnega strokovnega znanja na področju celotnega spektra ustreznih dejavnosti Unije za nadzor nad izvozom orožja. Zaradi izbora BAFA bo lažje ugotoviti, kje so sinergije med programom za ozaveščanje o PTO in dejavnostmi, načrtovanimi v tem sklepu –

         SPREJEL NASLEDNJI SKLEP:
   Člen 1
   1.   Zaradi spodbujanja miru in varnosti ter v skladu z evropsko varnostno strategijo si Unija prizadeva za dosego naslednjih ciljev:

               (a)

               spodbujanje učinkovitega nadzora nad izvozom orožja s strani držav nečlanic EU v skladu z načeli iz Skupnega stališča 2008/944/SZVP in Pogodbe o trgovini z orožjem ter po potrebi prizadevanje za dopolnjevanje in sinergije s projekti pomoči Unije na področju nadzora nad izvozom blaga z dvojno rabo;

               (b)

               podpiranje prizadevanj držav nečlanic EU na domači in regionalni ravni, da bi trgovina s konvencionalnim orožjem postala odgovornejša in preglednejša.

         2.   Unija si za dosego ciljev iz odstavka 1 prizadeva z naslednjimi projektnimi dejavnostmi:

               (a)

               v državah nečlanicah EU nadaljnje spodbujanje meril in načel iz Skupnega stališča 2008/944/SZVP in Pogodbe o trgovini z orožjem na podlagi uspehov, doseženih pri izvajanju sklepov 2012/711/SZVP in 2009/1012/SZVP ter Skupnega ukrepa 2008/230/SZVP;

               (b)

               zagotavljanje pomoči državam nečlanicam EU pri pripravi, posodabljanju oziroma izvajanju ustreznih zakonodajnih in upravnih ukrepov, katerih cilj je doseči učinkovit sistem nadzora nad izvozom konvencionalnega orožja;

               (c)

               zagotavljanje pomoči upravičenkam pri usposabljanju uradnikov, pristojnih za izdajanje izvoznih dovoljenj, in nadzornih uradnikov, da bi zagotovili ustrezno izvajanje in izvrševanje nadzora nad izvozom orožja;

               (d)

               spodbujanje pregledne in odgovorne mednarodne trgovine z orožjem, tudi s podpiranjem nacionalnih in regionalnih ukrepov za spodbujanje preglednosti in dovolj skrbnega pregleda nad izvozom konvencionalnega orožja;

               (e)

               spodbujanje tistih upravičenk, ki niso naredile nobenega koraka za podpis ali pristop k PTO, naj k njej pristopijo, ter spodbujanje držav podpisnic, naj jo ratificirajo;

               (f)

               spodbujanje nadaljnje obravnave tveganja preusmerjanja orožja in obvladovanja tega tveganja, tako z vidika uvoza kot izvoza.

         Projektne dejavnosti iz tega odstavka so podrobno opisane v Prilogi.
   Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik).
   2.   Za tehnično izvedbo projektnih dejavnosti iz člena 1(2) je pristojen BAFA.
   3.   BAFA svoje naloge opravlja pod pristojnostjo visokega predstavnika. Visoki predstavnik v ta namen po potrebi z BAFA sklene potrebne dogovore.
   Člen 3
   1.   Referenčni finančni znesek za izvajanje projektnih dejavnosti iz člena 1(2) znaša 999 000 EUR.
   2.   Odhodki, ki se financirajo iz zneska iz odstavka 1, se upravljajo v skladu s postopki in pravili, ki veljajo za proračun Unije.
   3.   Komisija nadzira ustrezno upravljanje referenčnega finančnega zneska iz odstavka 1. V ta namen z BAFA sklene sporazum o financiranju. V njem je določeno, da mora BAFA zagotoviti, da je prepoznavnost prispevka Unije v skladu z njegovo višino.
   4.   Komisija si prizadeva skleniti sporazum o financiranju iz odstavka 3 čim prej po začetku veljavnosti tega sklepa. V primeru težav v tem postopku o tem obvesti Svet, obvesti pa ga tudi o datumu sklenitve sporazuma o financiranju.
   Člen 4
   Visoki predstavnik o izvajanju tega sklepa poroča Svetu na podlagi rednih poročil, ki jih pripravi BAFA. Svet na podlagi teh poročil pripravi oceno. Komisija poroča o finančnih vidikih izvajanja projektnih dejavnosti iz člena 1(2).
   Člen 5
   Ta sklep začne veljati na dan sprejetja.
   Veljati preneha 30 mesecev po datumu sklenitve sporazuma o financiranju iz člena 3(3) ali šest mesecev po datumu sprejetja, če v zadevnem obdobju ni bil sklenjen noben sporazum o financiranju.

      V Bruslju, 10. decembra 2015

            Za Svet

            Predsednik

         F. BAUSCH

      (1)  Skupno stališče Sveta 2008/944/SZVP z dne 8. decembra 2008, ki opredeljuje skupna pravila glede nadzora izvoza vojaške tehnologije in opreme (UL L 335, 13.12.2008, str. 99).

      (2)  Sklep Sveta 2013/768/SZVP z dne 16. decembra 2013 o delovanju EU v podporo izvajanju Pogodbe o trgovini z orožjem v okviru evropske varnostne strategije (UL L 341, 18.12.2013, str. 56).

      (3)  To poimenovanje ne posega v stališča glede statusa ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.

      (4)  Skupni ukrep Sveta 2008/230/SZVP z dne 17. marca 2008 o podpori dejavnostim EU za spodbujanje nadzora nad izvozom orožja in uveljavljanje načel in meril iz Kodeksa ravnanja EU pri izvozu orožja v tretjih državah (UL L 75, 18.3.2008, str. 81).

      (5)  Sklep Sveta 2009/1012/SZVP z dne 22. decembra 2009 o podpori dejavnostim EU za spodbujanje nadzora nad izvozom orožja ter uveljavljanje načel in meril iz Skupnega stališča 2008/944/SZVP v tretjih državah (UL L 348, 29.12.2009, str. 16).

      (6)  Sklep Sveta 2012/711/SZVP z dne 19. novembra 2012 o podpori dejavnostim Unije za spodbujanje nadzora nad izvozom orožja ter načel in meril iz Skupnega stališča 2008/944/SZVP v tretjih državah (UL L 321, 20.11.2012, str. 62).

      PRILOGA

         PROJEKTNE DEJAVNOSTI IZ ČLENA 1(2)

      1.   CILJI
      Cilja tega sklepa sta spodbujanje boljšega nadzora nad prenosom orožja in podpiranje prizadevanj na domači in regionalni ravni, da bi mednarodna trgovina s konvencionalnim orožjem postala bolj odgovorna in pregledna. Kjer je to primerno, mora to vključevati uveljavljanje načel in meril iz Skupnega stališča 2008/944/SZVP in Pogodbe o trgovini z orožjem. Tem ciljem bi bilo treba po potrebi slediti pri prizadevanjih za dopolnjevanje in sinergije s projekti pomoči Unije na področju nadzora nad izvozom blaga z dvojno rabo.
      Da bi dosegli navedene cilje, bi morala Unija še naprej spodbujati standarde iz Skupnega stališča 2008/944/SZVP na podlagi uspehov, doseženih pri izvajanju sklepov 2012/711/SZVP in 2009/1012/SZVP ter Skupnega ukrepa 2008/230/SZVP. V ta namen bi bilo treba upravičenkam nuditi pomoč pri pripravi, posodabljanju oziroma izvajanju ustreznih zakonodajnih in upravnih ukrepov, ki podpirajo učinkovit sistem nadzora nad prenosom konvencionalnega orožja. Prav tako je treba zagotoviti podporo v zvezi z ocenjevanjem in obvladovanjem tveganja preusmerjanja orožja.
      Podpreti bi bilo treba tudi usposabljanje uradnikov, pristojnih za izdajanje izvoznih dovoljenj, in nadzornih uradnikov, ki so odgovorni za izvajanje in izvrševanje nadzora nad prenosom orožja, ter nacionalne in regionalne ukrepe za spodbujanje preglednosti in dovolj skrbnega pregleda nad izvozom konvencionalnega orožja. Poleg tega bi bilo treba spodbujati stike z zasebnim sektorjem in skladnost z ustreznimi nacionalnimi pravnimi in upravnimi predpisi, ki urejajo prenos orožja.
      2.   IZBIRA IZVAJALSKE AGENCIJE
      Izvajanje tega sklepa je poverjeno uradu BAFA. BAFA bo po potrebi sodeloval z agencijami držav članic za nadzor nad izvozom, ustreznimi regionalnimi in mednarodnimi organizacijami, možganskimi trusti, raziskovalnimi inštituti in nevladnimi organizacijami.
      BAFA je med najbolj izkušenimi za zagotavljanje pomoči pri nadzoru nad izvozom ter dejavnosti ozaveščanja. Te izkušnje je pridobil na vseh ustreznih področjih strateškega nadzora nad izvozom, povezanih z vprašanji KBRJ, blaga z dvojno rabo in orožja. BAFA je prek teh programov in dejavnosti pridobil poglobljeno znanje o sistemih nadzora nad izvozom v večini upravičenk, ki jih zadeva ta sklep.
      Glede pomoči pri nadzoru nad izvozom in ozaveščanja o njem je BAFA že uspešno izvedel sklepa 2009/1012/SZVP in 2012/711/SZVP. Zadolžen je tudi za tehnično izvajanje programa v podporo izvajanju PTO, uvedenega s Sklepom 2013/768/SZVP.
      BAFA je tako odlično usposobljen za odkrivanje prednosti in pomanjkljivosti sistemov nadzora nad izvozom v upravičenke do dejavnosti, predvidenih v tem sklepu. Posledično je tudi najbolj sposoben izkoristiti sinergije med različnimi programi pomoči pri nadzoru nad izvozom orožja in programi ozaveščanja ter preprečiti nepotrebno podvajanje.
      3.   USKLAJEVANJE Z DRUGIMI PROJEKTI POMOČI UNIJE NA PODROČJU NADZORA NAD IZVOZOM
      Na podlagi izkušenj iz preteklih dejavnosti Unije za ozaveščanje na področju nadzora nad izvozom, ki so vključevale tako blago z dvojno rabo kot konvencionalno orožje, bi si bilo treba prizadevati za dopolnjevanje in sinergije. V ta namen bi bilo treba, kjer je to primerno, izvesti dejavnosti iz točk 4.2.1 do 4.2.3, in sicer v povezavi z drugimi dejavnostmi na področju nadzora nad izvozom blaga z dvojno rabo, ki se financirajo prek finančnih instrumentov Unije, ki ne spadajo v proračunsko poglavje o SZVP. Zlasti bi bilo treba preučiti možnost organiziranja hkratnih dogodkov. To bi bilo treba izvesti ob doslednem spoštovanju zakonskih in finančnih omejitev za uporabo zadevnih finančnih instrumentov Unije.
      4.   OPIS PROJEKTNIH DEJAVNOSTI
      4.1   Cilji projekta

      Glavni cilj je zagotoviti tehnično pomoč več upravičenkam, ki so pokazale pripravljenost, da razvijejo standarde in prakse na področju nadzora izvoza orožja. V ta namen bo pri dejavnostih, ki jih je treba izvajati, poudarek na položaju upravičenk, zlasti glede:

                  —

                  morebitnega članstva ali prošnje za članstvo v mednarodnih režimih za nadzor izvoza, ki se nanašajo na prenos konvencionalnega orožja ter blaga in tehnologije z dvojno rabo,

                  —

                  kandidatur za članstvo v Uniji in vprašanja, ali so upravičenke uradne ali potencialne kandidatke,

                  —

                  stališča v zvezi s PTO.

            Če je naslovljena upravičenka zgolj podpisnica PTO, bi se moralo pri dejavnostih – kjer je to mogoče – skušati bolje ugotoviti ovire za ratifikacijo, zlasti če so te ovire tehnične narave in se nanašajo na vrzeli ali potrebe v zvezi z zmožnostmi za izvajanje. Po potrebi bi bilo treba spodbujati morebitno podporo Unije v skladu s Sklepom 2013/768/SZVP. Če naslovljena upravičenka ni naredila nobenih korakov v smeri podpisa in ratifikacije ter pristopa k PTO, bi morale dejavnosti spodbujati pristop k PTO, po možnosti s podporo drugih upravičenk, ki so ratificirale PTO.
      Še eden od dopolnilnih ciljev je ozaveščanje več upravičenk o oceni tveganja preusmerjanja orožja in obvladovanju tega tveganja, tako z vidika izvoza kot uvoza. Dejavnosti, ki se izvajajo na podlagi tega dopolnilnega cilja, bodo zlasti omogočile, da bo nadzor nad prenosom orožja povezan z drugimi projekti, namenjenimi preprečevanju preusmerjanja orožja, na primer z dejavnostmi fizične zaščite in upravljanja zalog ter dejavnostmi za podporo sledljivosti orožja in streliva.
      4.2   Opis projekta

      4.2.1   Regionalne delavnice

      Projekt obsega do šest dvodnevnih delavnic, ki zagotavljajo usposabljanje na zadevnih področjih nadzora nad izvozom konvencionalnega orožja.
      Posamezne delavnice bi se udeležilo do 30 vladnih in nadzornih uradnikov ter uradnikov za izdajanje izvoznih dovoljenj iz zadevnih upravičenk. Po potrebi so na delavnice lahko povabljeni tudi predstavniki parlamentov ter industrije in civilne družbe.
      Usposabljanje bodo vodili strokovnjaki iz državnih uprav držav članic, vključno z nekdanjimi uradniki, predstavniki držav, ki so se pridružile Skupnemu stališču 2008/944/SZVP ter predstavniki zasebnega sektorja in civilne družbe.
      Delavnice lahko potekajo na lokaciji, ki jo določi visoki predstavnik v posvetovanju z Delovno skupino Sveta za izvoz konvencionalnega orožja (COARM).
      Regionalne delavnice bodo organizirane kot sledi:

                  (a)

                  do dve delavnici v jugovzhodni Evropi;

                  (b)

                  do dve delavnici za vzhodnoevropske in kavkaške države, ki sodelujejo v evropski sosedski politiki;

                  (c)

                  do dve delavnici za severnoafriške sredozemske države, ki sodelujejo v evropski sosedski politiki.

            Te regionalne razčlenitve dveh delavnic na regijo morda ne bo mogoče doseči v primeru neugodnih okoliščin, na primer nepričakovano prenizko število udeležencev, če ni nobene resne ponudbe s strani upravičenk v regiji, da bi gostile delavnico ali če obstaja podvajanje z drugimi dejavnostmi ponudnikov drugih dejavnosti ozaveščanja. V takem primeru neizvajanja v eni ali dveh regijah se število delavnic v drugi regiji lahko ustrezno poveča, pri čemer je lahko skupno število vseh delavnic največ šest.
      4.2.2   Študijski obiski

      Projekt zajema tudi do šest dvodnevnih študijskih obiskov vladnih in nadzornih uradnikov ter uradnikov za izdajanje izvoznih dovoljenj v ustreznih organih držav članic. Študijski obiski bi morali zajemati vsaj tri upravičenke in vključevati vsaj eno upravičenko, ki ni ratificirala PTO.
      4.2.3   Pomoč posameznim upravičenkam

      Projekt obsega do 30 dni delavnic za posamezne upravičenke, po možnosti na njihovem ozemlju, na katere bodo povabljeni vladni in nadzorni uradniki ter uradniki, pristojni za izdajanje izvoznih dovoljenj. Odvisno od konkretnih potreb in razpoložljivosti strokovnjakov iz upravičenk in držav članic EU bo skupno na voljo 30 dni za najmanj dvodnevne do največ petdnevne dogodke.
      Strokovno znanje bodo zagotavljali strokovnjaki iz državnih uprav držav članic (vključno z nekdanjimi uradniki), predstavniki držav, ki so se pridružile Skupnemu stališču 2008/944/SZVP ali predstavniki zasebnega sektorja in civilne družbe.
      Te delavnice za individualno pomoč bodo v glavnem potekale na zahtevo držav. Namenjene so reševanju specifičnih vprašanj ali specifičnih potreb, ki jih navede upravičenka, na primer ob robu regionalne delavnice ali med rednimi stiki s strokovnjaki Unije in z izvajalsko agencijo.
      4.2.4   Uporaba nadzornih seznamov

      Izvajalska agencija sestavi skupino tehničnih strokovnjakov za uporabo seznamov nadzora izvoza. Strokovnjaki bodo izbrani iz kar največ držav članic.
      Skupno 100 delovnih ur (na podlagi standardnih honorarjev za strokovnjake iz točke 5) bo na voljo, da se strokovnjakom dodelijo prošnje za uporabo kontrolnih seznamov, ki jih zadevni organi upravičenk predložijo strokovnjakom (odvisno od njihove razpoložljivosti). Izvajalska agencija bo oblikovala predloge za take prošnje, pri čemer bo upoštevala neformalni značaj mnenja o oceni in vprašanje zaupnosti.
      4.2.5   Dogodek ob končni oceni

      Da bi zagotovili končno vrednotenje dejavnosti iz tega sklepa, bo v Bruslju ob skupnem sodelovanju upravičenk in držav članic organiziran dvodnevni dogodek, če je možno v času seje COARM.
      Povabljena bosta do dva predstavnika (vladni in nadzorni uradniki ter uradniki, pristojni za izdajanje izvoznih dovoljenj) iz vsake upravičenke iz točke 6.1.
      4.2.6   Dejavnosti, povezane z vprašanjem preusmerjanja orožja

      Ta projekt bo potekal v obliki dveh delavnic za zahodnoafriške države in države Sahela ter Kitajsko, in sicer:

                  —

                  ena dvodnevna začetna delavnica za največ dva predstavnika upravičenk,

                  —

                  ena dvodnevna zaključna delavnica za največ tri predstavnike upravičenk.

            Delavnice naj bi potekale v zahodnoafriških državah in državah Sahela.
      5.   HONORARJI ZA STROKOVNJAKE
      Honorarji za strokovnjake so na voljo za dejavnosti iz točk 4.2.2 do 4.2.4. V zvezi z dejavnostmi iz točke 4.2.4 se honorarji za strokovnjake razčlenijo po urah, in sicer glede na dejanski čas (v urah), porabljen za prošnje za identifikacijo primarnih proizvodov. Pričakuje se največ 100 honorarjev za strokovnjake (800 ur).
      6.   UPRAVIČENKE
      6.1   Upravičenke do dejavnosti iz točk 4.2.1 do 4.2.5:

                  (i)

                  jugovzhodna Evropa (Albanija, Bosna in Hercegovina, nekdanja jugoslovanska republika Makedonija, Črna gora, Srbija in Kosovo*);

                  (ii)

                  severnoafriške sredozemske države, ki sodelujejo v evropski sosedski politiki (Alžirija, Egipt, Libija, Maroko in Tunizija);

                  (iii)

                  vzhodnoevropske in kavkaške države, ki sodelujejo v evropski sosedski politiki (Armenija, Azerbajdžan, Belorusija, Gruzija, Moldavija in Ukrajina).

            6.2   Upravičenke do dejavnosti iz točke 4.2.6

      Države ECOWAS (Benin, Burkina Faso, Zelenortski otoki, Slonokoščena obala, Gambija, Gana, Gvineja, Gvineja Bissau, Liberija, Mali, Niger, Nigerija, Senegal, Sierra Leone, Togo, Mavretanija, Kamerun, Čad, Kitajska).
      6.3   Sprememba seznama upravičenk

      Delovna skupina COARM se lahko na predlog visokega predstavnika na podlagi ustrezne utemeljitve odloči, da spremeni seznam upravičenk.
      7.   KAZALNIKI REZULTATOV IN IZVAJANJA PROJEKTOV
      Poleg dogodka ob končni oceni iz točke 4.2.5 bo pri ocenjevanju rezultatov projekta upoštevano naslednje:
      7.1   Ocena posameznih upravičenk

      Ko bodo končane dejavnosti, bo izvajalska agencija službi ESZD in Komisiji predložila poročilo o napredku vsake upravičenke iz točke 6.1. To poročilo bo pripravljeno v sodelovanju z zadevnimi delegacijami EU in bo povzelo dejavnosti, ki so potekale v času trajanja Sklepa. V poročilu bo prav tako podana ocena zmogljivosti upravičenke, namenjenih nadzoru prenosa orožja. Če je upravičenka pogodbenica PTO, se ocenjuje tudi, kako te zmogljivosti omogočajo izvajanje PTO.
      7.2   Kazalniki ocene učinka in izvajanja projekta

      Ko bodo končane dejavnosti, določene v tem sklepu, bi bilo treba opraviti tehnično oceno njihovega učinka na upravičenke iz točke 6.1. Oceno učinka bo izvedel visoki predstavnik v sodelovanju s COARM in po potrebi z zadevnimi delegacijami EU ter drugimi ustreznimi deležniki.
      V ta namen bodo uporabljeni naslednji kazalniki:

                  —

                  vprašanje, ali obstajajo ustrezni notranji predpisi za nadzor prenosa orožja, in vprašanje, ali/v kolikšni meri so ti skladni z določbami Skupnega stališča 2008/944/SZVP (med drugim uporaba meril za ocenjevanje, izvajanje skupnega seznama vojaškega blaga EU, poročanje),

                  —

                  po potrebi informacije o zadevah, ki se nanašajo na izvrševanje,

                  —

                  vprašanje, ali so upravičenke sposobne poročati o izvozu in/ali uvozu orožja, med drugim, ob upoštevanju registra ZN, letnega poročanja v okviru PTO, nacionalnih poročil,

                  —

                  vprašanje, ali se je upravičenka uradno pridružila Skupnemu stališču 2008/944/SZVP oziroma to namerava storiti.

            Poročila o posameznih ocenah iz točke 7.1 bi se morala po potrebi nanašati na te kazalnike izvajanja projekta.
      8.   SPODBUJANJE UPORABE SPLETNEGA PORTALA EU ZA OZAVEŠČANJE
      Spletni portal, predviden v Sklepu 2012/711/SZVP, je bil razvit kot vir v lasti EU (https://export-control.jrc.ec.europa.eu). Deluje kot skupna platforma za vse programe EU za ozaveščanje (dvojna raba, orožje, PTO). Dejavnosti iz točk 4.2.1 do 4.2.5 povečujejo vidnost spletnega portala EU za ozaveščanje in spodbujajo njegovo uporabo. Udeleženci v dejavnostih ozaveščanja bi morali biti obveščeni o zasebnem delu spletnega portala, ki ponuja stalen dostop do virov, dokumentov in stikov. Prav tako bi bilo treba spodbujati uporabo spletnega portala za druge uradnike, ki niso mogli neposredno sodelovati v dejavnostih pomoči in ozaveščanja.
      9.   PREPOZNAVNOST EU
      Izvajalska agencija izvede vse ustrezne ukrepe, da javnost seznani z dejstvom, da je ukrep financirala Evropska unija. Taki ukrepi se bodo izvajali v skladu s priročnikom o komunikaciji in prepoznavnosti v okviru zunanjega delovanja EU, ki ga je objavila Evropska komisija. Agencija bo tako zagotovila prepoznavnost prispevka Unije z ustreznim trženjem in oglaševanjem, pri čemer bo izpostavila vlogo Unije ter javnost seznanila z razlogi za sprejetje Sklepa ter podporo Unije Sklepu in rezultati te podpore. Na gradivu, pripravljenem v okviru projekta, bo na vidnem mestu prikazana zastava Unije v skladu z ustreznimi smernicami Unije.
      Glede na to, da so načrtovane dejavnosti zelo različnega obsega in narave, se bodo uporabila različna promocijska orodja, med drugim: tradicionalni mediji, spletno mesto, družbeni mediji, informacijsko in promocijsko gradivo, vključno z infografikami, letaki, bilteni, sporočili za javnost, po potrebi pa tudi druga orodja. Publikacije in javni dogodki, izvedeni v okviru projekta, bodo ustrezno označeni.
      10.   TRAJANJE
      Projekti naj bi se predvidoma izvajali 24 mesecev.
      11.   POROČANJE
      Izvajalska agencija pripravlja redna četrtletna poročila, tudi po dokončanju vsake od dejavnosti. Poročila se predložijo visokemu predstavniku najpozneje šest tednov po dokončanju zadevnih dejavnosti.
      12.   PREDVIDENI SKUPNI STROŠKI PROJEKTA IN FINANČNI PRISPEVEK UNIJE
      Skupni stroški projekta predvidoma znašajo 1 110 000 EUR in jih bo sofinancirala Nemčija. Predvideni skupni stroški projekta, ki ga financira EU, znašajo 999 000 EUR.


title: 2011/681/: Sklep Sveta z dne 10. oktobra 2011 o imenovanju irskega člana Evropskega ekonomsko-socialnega odbora

text:
               14.10.2011

               SL

               Uradni list Evropske unije

               L 269/30

         SKLEP SVETA
   z dne 10. oktobra 2011
   o imenovanju irskega člana Evropskega ekonomsko-socialnega odbora
   (2011/681/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga irske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Po izteku mandata članice Jillian VAN TURNHOUT se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Seamus BOLAND, Chief Executive Officer, Irish Rural Link, se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Luxembourgu, 10. oktobra 2011

            Za Svet

            Predsednik

         A. KRASZEWSKI

      (1)  UL L 251, 25.9.2010, str. 8.


title: 2013/238/EU: Sklep Sveta z dne 21. maja 2013 o imenovanju štirih članov Odbora regij iz Združenega kraljestva in treh nadomestnih članov Odbora regij iz Združenega kraljestva

text:
               28.5.2013

               SL

               Uradni list Evropske unije

               L 141/42

         SKLEP SVETA
   z dne 21. maja 2013
   o imenovanju štirih članov Odbora regij iz Združenega kraljestva in treh nadomestnih članov Odbora regij iz Združenega kraljestva
   (2013/238/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga vlade Združenega kraljestva,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Amande BYRNE, Christine CHAPMAN, Flo CLUCAS in Rogerja KNOXA so se sprostila štiri mesta članov Odbora regij. Zaradi konca mandatov Petra MOORA in Sandyja PARKA sta se sprostili mesti nadomestnih članov Odbora regij. Zaradi imenovanja Paule BAKER za članico Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Mick ANTONIW, Member of the National Assembly for Wales,

                           —

                           Paula BAKER, Councillor, Basingstoke and Deane Council,

                           —

                           Anthony Gerard BUCHANAN, Councillor, East Renfrewshire Council,

                           —

                           Dee SHARPE, Councillor, East Riding of Yorkshire Council,

                     in

               (b)

               za nadomestne člane:

                           —

                           Barbara GRANT, Councillor, East Renfrewshire Council,

                           —

                           Stewart GOLTON, Councillor, Leeds Council,

                           —

                           Margaret LISHMAN, Councillor, Burnley Council.

         Člen 2
   Ta sklep začne veljati na dan sprejetja.

      V Bruslju, 21. maja 2013

            Za Svet

            Predsednik

         E. GILMORE

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2005/269/ES: Sklep Sveta z dne 28. februarja 2005 o sklenitvi Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi strani

text:
               2.4.2005

               SL

               Uradni list Evropske unije

               L 84/19

      SKLEP SVETA

   z dne 28. februarja 2005
   o sklenitvi Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi strani
   (2005/269/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 Pogodbe v povezavi z drugim stavkom prvega pododstavka člena 300(2) in drugim pododstavkom člena 300(3) Pogodbe,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)

               Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani (v nadaljevanju „Pridružitveni sporazum“) je bil v imenu Skupnosti podpisan 18. novembra 2002 v Bruslju.

               (2)

               Pridružitveni sporazum je treba odobriti –

         SKLENIL:
   Člen 1
   1.   Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani se skupaj s prilogami in protokoli, ki so priloženi Sporazumu, ter izjavami, ki jih je Skupnost podala enostransko ali skupaj z drugo stranko in so priložene Sklepni listini, odobri v imenu Skupnosti.
   2.   Besedila Pridružitvenega sporazuma, prilog, protokolov in Sklepne listine so priložena temu sklepu (2).
   Člen 2
   1.   Stališče Skupnosti v Pridružitvenem svetu in Pridružitvenem odboru, ki se ustanovita s Pridružitvenim sporazumom, sprejme Svet na predlog Komisije v skladu z ustreznimi določbami Pogodbe.
   2.   Predstavnik Sveta predseduje Pridružitvenemu svetu in predstavi stališče Skupnosti. Predstavnik Komisije predseduje Pridružitvenemu odboru in predstavi stališče Skupnosti.
   3.   Skupnost predstavlja Komisija v okviru posebnih odborov, ki se ustanovijo na podlagi Sporazuma ali jih vzpostavi Pridružitveni svet v skladu s členom 7 Sporazuma.
   Člen 3
   1.   Za namene uporabe člena 29(2) Priloge V k Pridružitvenemu sporazumu je Komisija pooblaščena za sklenitev aktov, potrebnih za spremembo Sporazuma, v skladu s postopkom iz člena 75 Uredbe (ES) št. 1493/1999 (3).
   2.   Za namene uporabe člena 16(2) Priloge VI k Pridružitvenemu sporazumu je Komisija pooblaščena za sklenitev aktov, potrebnih za spremembo Sporazuma, v skladu s postopkom iz člena 15 Uredbe (EGS) št. 1576/89 (4).
   Člen 4
   Predsednik Sveta v imenu Skupnosti poda uradno obvestilo iz člena 198(1) Sporazuma.

      V Bruslju, 28. februarja 2005

            Za Svet

            Predsednik

         F. BODEN

      (1)  Privolitev Evropskega parlamenta z dne 12. februarja 2003.

      (2)  Glej UL L 352, 30.12.2002, str. 3 in UL L 332, 19.12.2003, str. 64.

      (3)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).

      (4)  UL L 160, 12.6.1989, str. 1. Uredba, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).